ওয়ান্স আপন আ টাইম ইন হলিউড
ওয়ান্স আপন আ টাইম ইন হলিউড (ইংরেজি: Once Upon a Time in Hollywood) হল কোয়েন্টিন টারান্টিনো রচিত ও পরিচালিত ২০১৯ সালের মার্কিন হাস্যরসাত্মক নাট্যধর্মী চলচ্চিত্র। কলাম্বিয়া পিকচার্স, বোনা ফিল্ম গ্রুপ, হেডে ফিল্মস ও ভিশনা রোম্যান্টিকা প্রযোজিত ও সনি পিকচার্স রিলিজিং পরিবেশিত চলচ্চিত্রটি মার্কিন যুক্তরাষ্ট্র ও যুক্তরাজ্যের যৌথ প্রযোজিত চলচ্চিত্র। ছবিটিতে শ্রেষ্ঠাংশে অভিনয় করেছেন লিওনার্দো ডিক্যাপ্রিও, ব্র্যাড পিট, মার্গো রবি, এমি হার্শ, মার্গারেট কোয়ালি, টিমোথি ওলিফ্যান্ট, অস্টিন বাটলার, ডাকোটা ফ্যানিং, ব্রুস ডার্ন, ও আল পাচিনো। তারা সকলেই হলিউডের স্বর্ণযুগের অন্তিম সময়ের আধুনিক রূপকথায় একাধিক গল্পে অভিনয় করেছেন। চলচ্চিত্রটি ১৯৬৯ সালে লস অ্যাঞ্জেলেসের পটভূমিতে নির্মিত, যেখানে কাল্পনিক বয়োঃপ্রাপ্ত হতে থাকা টেলিভিশন অভিনেতা ও তার স্টান্ট ও দীর্ঘকালীন বন্ধু হলিউড চলচ্চিত্র শিল্পের পরিবর্তনগুলো চিহ্নিত করতে থাকেন।